หนูนอนดึกบ่อยมากค่ะช่วงปิดเทอม หนูเริ่มสังเกตตัวเอง ว่า ผลที่ตามมาคือ สมาธิสั้น พูดไม่ค่อยรู้เรื่อง พูดเร็ว พูดติดๆขัดๆ คิดอะไรไม่ค่อยออก งงไปหมด ความจำสั้น หนูผอมด้วยค่ะ ไม่ค่อยกินข้าว กินบ้างบางครั้ง แต่กินน้อย หนูเสี่ยงเป็นโรคอะไรไหมคะ แล้วมีโอกาสหายขาดไหม
สวัสดีค่ะ การนอนหลับพักผ่อนไม่เพียงพอ อาจงผลเสียต่อร่างกาย สภาวะอารมณ์ และการดำเนินชีวิตประจำวันได้ อีกทั้งการนอนหลับพักผ่อนไม่เพียงพอเป็นประจำยังทำให้เสี่ยงป่วยเป็นโรคต่างๆได้ง่ายกว่าคนปกติอาการที่พบได้บ่อยเช่นไม่มีสมาธิ มึนงงระหว่างวัน ปวดศีรษะ หน้ามืดและเสี่ยงป่วยเป็นโรคต่าง ๆ ได้แก่ โรคหัวใจวาย โรคหัวใจและหลอดเลือด หัวใจล้มเหลว หัวใจเต้นผิดจังหวะ ความดันโลหิตสูง โรคหลอดเลือดสมอง และเบาหวาน มีความต้องการทางเพศลดลง เพิ่มโอกาสการเป็นโรคซึมเศร้า อาจไม่เจริญอาหาร ท้องอืด ร่วมด้วยได้ดังนั้นหากมีอาการผิดปกติที่เกิดตามหลังการพักผ่อนไม่เพียงพอ ควรปรับเปลี่ยนพฤติกรรมด้วยการนอนให้พออย่างน้อยวันละ 8-10 ชั่วโมงค่ะ